PATVIRTINTA

Klaipėdos „Aukuro“ gimnazijos

direktoriaus 2023 m. sausio 13 d.

įsakymu Nr. V-8

**RESPUBLIKINĖS INTERAKTYVIOS KONFERENCIJOS „LITTERA DOCET, LITTERA NOCET“ („RAIDĖ MOKO, RAIDĖ KENKIA“)**

**NUOSTATAI**

**I. BENDROSIOS NUOSTATOS**

1. Respublikinės interaktyvios konferencijos „Littera docet, littera nocet“ („Raidė moko, raidė kenkia“) (toliau konferencijos) nuostatai reglamentuoja renginio tikslus, turinį, dalyvius, organizavimą, reikalavimus pranešimams, dalyvių skatinimą.
2. Konferenciją organizuoja Klaipėdos „Aukuro“ gimnazijos lietuvių kalbos ir literatūros metodinė grupė.

**II. KONFERENCIJOS TIKSLAI, TURINYS**

1. Bendradarbiauti su kultūros, mokslo įstaigomis, visuomeninėmis organizacijomis, puoselėjant lietuvių kalbos vartojimą (pagal [Lietuvių kalbos prestižo stiprinimo programos](http://www.vlkk.lt/programos/projektu-vykdymas/lietuviu-kalbos-prestizo-stiprinimo-programa), patvirtintos Valstybinės lietuvių kalbos komisijos 2019 m. balandžio 25 d. nutarimu Nr. N-5 (175), 1 uždavinio *Skatinti domėjimąsi lietuvių kalba, formuoti teigiamas visuomenės (įvairių tikslinių grupių, tarp jų ir užsienio lietuvių bendruomenių) nuostatas dėl lietuvių kalbos ir jos vartojimo, aktyvinti žiniasklaidos, akademinės bendruomenės ir visuomenės dialogą aktualiais kalbos klausimais* 4 priemonę *Rengti vasario 16–kovo 11 d. Lietuvių kalbos dienas Lietuvoje ir užsienyje*).
2. Ugdyti mokinių pilietinę savimonę, kritinį, holistinį mąstymą, medijų raštingumą.
3. Atliepti kultūrines ir visuomenines aktualijas (prisiminti Klaipėdos krašto prijungimo prie Lietuvos 100 metų sukaktį), plėtoti literatūros, kitų menų ir socialinių reiškinių patirtį analizuojant, vertinant, interpretuojant, ieškant sąsajų tarp dalies ir visumos; pastebėti, kaip viena raidė ar žodis gali nulemti įvykių kaitą, ištrinti ribą tarp gėrio ir blogio, tarp melo ir tiesos arba priešingai – suteikti viltį.

**III. KONFERENCIJOS DALYVIAI, ORGANIZAVIMO TVARKA,**

**EIGA, SĄLYGOS**

1. Kviečiami dalyvauti visų dalykų (lietuvių kalbos ir literatūros, istorijos, užsienio kalbų ir kt.) bendrojo ugdymo, profesinių mokyklų, neformaliojo vaikų švietimo įstaigų, studijų, būrelių mokytojai ir 5–12 (I–IV gimnazijos) klasių mokiniai.
2. Konferencija vyks gyvai (esant poreikiui, hibridiniu būdu – galimybė pranešėjui jungtis nuotoliu). Susitikimo nuoroda užsiregistravusiems dalyviams, negalintiems dalyvauti gyvai, bus atsiųsta ne vėliau nei 1 diena prieš renginį nurodytais el. pašto adresais. Prisijungiant prašome pasivadinti savo vardu ir pavarde.
3. Konferencijos pradžia 2023 m. kovo 9 d. 10.00 val.
4. Konferencijos programa nurodytais el. pašto adresais bus išsiųsta iki kovo 6 d.
5. Pranešimų, įžvalgų formos gali būti įvairios (informuoti registruojantis).
6. Pranešimų trukmė iki 10 min. Dėl kitokios laiko trukmės būtina informuoti pateikiant paraišką, iš anksto.
7. Pranešėjai apie dalyvavimą konferencijoje informuoja iki 2023 m. vasario 24 d. užpildydami formą <https://forms.gle/o7Jrmth2se3qPKaA7>. Konferencijos organizatoriai per 3 darbo dienas patvirtina gautą registraciją. Nesulaukus patvirtinimo, prašome rašyti [i.skuzinskaite](mailto:laimakaupiene@gmail.com)@gmail.com
8. Klausytojai registruojasi iki 2023 m. kovo 8 d. www.semiplius.lt svetainėje (Klaipėdos miesto savivaldybė, 2022-03-09).

**IV. BAIGIAMOSIOS NUOSTATOS**

1. Visi pranešėjai gaus gimnazijos padėkos raštus, mokinius ruošę mokytojai – PŠKC pažymas, klausytojai – pažymėjimus. Padėkos, pažymos ir pažymėjimai bus išsiųsti nurodytais elektroniniais adresais.
2. Kontaktai pasiteirauti: [vaidajock@gmail.com](mailto:vaidajock@gmail.com) ir [laimakaupiene@gmail.com](mailto:laimakaupiene@gmail.com)
3. Konferencijos dalyvių patirtų išlaidų organizatoriai neapmoka.
4. Konferencijos organizatoriai turi teisę koreguoti šiuos nuostatus.

**Renginio partneriai:**

Klaipėdos universitetas,

Klaipėdos „Aukuro“ gimnazija,

Klaipėdos miesto pedagogų švietimo ir kultūros centras,

Klaipėdos Jaunimo biblioteka.

Konferencijos koordinatorės:

Klaipėdos ,,Aukuro“ gimnazijos direktorė Ramunė Urbienė,

Klaipėdos „Aukuro“ gimnazijos lietuvių kalbos ir literatūros metodinės grupės pirmininkė Vaida Jockuvienė,

Klaipėdos „Aukuro“ gimnazijos lietuvių kalbos ir literatūros mokytoja Laima Kaupienė.